title: Vykonávacie nariadenie Komisie (EÚ) 2019/901 z 29. mája 2019 o povolení riboflavínu produkovaného Ashbya gossypii (DSM 23096), riboflavínu produkovaného mikroorganizmom Bacillus subtilis (DSM 17339 a/alebo DSM 23984) a riboflavín-5′-fosfátu sodného produkovaného mikroorganizmom Bacillus subtilis (DSM 17339 a/alebo DSM 23984) (zdroj vitamínu B2) ako kŕmnych doplnkových látok pre všetky druhy zvierat (Text s významom pre EHP)

text:
                  3.6.2019

                  SK

                  Úradný vestník Európskej únie

                  L 144/41

         VYKONÁVACIE NARIADENIE KOMISIE (EÚ) 2019/901
         z 29. mája 2019
         o povolení riboflavínu produkovaného Ashbya gossypii (DSM 23096), riboflavínu produkovaného mikroorganizmom Bacillus subtilis (DSM 17339 a/alebo DSM 23984) a riboflavín-5′-fosfátu sodného produkovaného mikroorganizmom Bacillus subtilis (DSM 17339 a/alebo DSM 23984) (zdroj vitamínu B2) ako kŕmnych doplnkových látok pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Riboflavín produkovaný Ashbya gossypii (DSM 23096), riboflavín produkovaný mikroorganizmom Bacillus subtilis (DSM 17339 a/alebo DSM 23984) a riboflavín-5′-fosfát sodný produkovaný mikroorganizmom Bacillus subtilis (DSM 17339 a/alebo DSM 23984) boli bez časového obmedzenia povolené ako zdroj vitamínu B2 v súlade so smernicou 70/524/EHS ako kŕmne doplnkové látky pre všetky druhy zvierat. Uvedené doplnkové látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 boli predložené dve žiadosti o prehodnotenie riboflavínu produkovaného Ashbya gossypii (DSM 23096), riboflavínu produkovaného mikroorganizmom Bacillus subtilis (DSM 17339 a/alebo DSM 23984) a riboflavín 5′-fosfátu sodného produkovaného mikroorganizmom Bacillus subtilis (DSM 17339 a/alebo DSM 23984) pre všetky druhy zvierat, v ktorých sa žiada zaradenie týchto doplnkových látok do kategórie doplnkových látok „výživné doplnkové látky“. Jedna žiadosť sa týka riboflavínu produkovaného Ashbya gossypii (DSM 23096) a druhá žiadosť sa týka riboflavínu a riboflavín 5′-(nátrium-hydrogén-fosfátu) produkovaných mikroorganizmom Bacillus subtilis (DSM 17339 a/alebo DSM 23984). K uvedeným žiadostiam boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (4)

                     V súlade s článkom 7 nariadenia (ES) č. 1831/2003 sa v jednej z uvedených dvoch žiadostí žiada aj o povolenie riboflavínu produkovaného mikroorganizmom Bacillus subtilis (DSM 17339 a/alebo DSM 23984) a riboflavín 5′-fosfátu sodného produkovaného mikroorganizmom Bacillus subtilis (DSM 17339 a/alebo DSM 23984) ako kŕmnych doplnkových látok pre všetky druhy zvierat na použitie vo vode na pitie. K uvedenej žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003 v súvislosti s použitím vo vode na pitie.

                     (5)

                     Európsky úrad pre bezpečnosť potravín (ďalej len „úrad“) dospel vo svojich stanoviskách z 3. decembra 2015 (3) a 13. júna 2018 (4) k záveru, že riboflavín produkovaný Ashbya gossypii (DSM 23096), riboflavín produkovaný mikroorganizmom Bacillus subtilis (DSM 17339 a/alebo DSM 23984) a riboflavín 5′-fosfát sodný produkovaný mikroorganizmom Bacillus subtilis (DSM 17339 a/alebo DSM 23984) nemajú za navrhovaných podmienok použitia nežiaduci účinok na zdravie zvierat, bezpečnosť spotrebiteľov ani na životné prostredie. Úrad rovnako konštatoval, že kŕmne doplnkové látky s obsahom riboflavínu produkovaného Ashbya gossypii (DSM 23096), riboflavínu produkovaného mikroorganizmom Bacillus subtilis (DSM 17339 a/alebo DSM 23984) a riboflavín-5′-fosfátu sodného produkovaného mikroorganizmom Bacillus subtilis (DSM 17339 a/alebo DSM 23984) nie sú dráždivé pre kožu ani oči. Vzhľadom na absenciu údajov úrad nemôže dospieť k záveru, pokiaľ ide o kožnú citlivosť. Riboflavín je uznaný ako fotosenzibilizujúca látka, ktorá môže vyvolať fotoalergické reakcie kože a očí. Pri manipulácii s riboflavínom a riboflavín-5′-fosfátom sodným môžu byť pracovníci vystavení respirabilnému prachu; vzhľadom na absenciu údajov o inhalačnej toxicite úrad nemôže dospieť k záveru, pokiaľ ide o možné riziko pri vdýchnutí. Komisia sa preto domnieva, že by sa mali prijať primerané ochranné opatrenia na predchádzanie účinkom na ľudské zdravie, najmä pokiaľ ide o používateľov doplnkovej látky. Úrad ďalej konštatoval, že riboflavín produkovaný Ashbya gossypii (DSM 23096), riboflavín produkovaný mikroorganizmom Bacillus subtilis (DSM 17339 a/alebo DSM 23984) a riboflavín-5′-fosfát sodný produkovaný mikroorganizmom Bacillus subtilis (DSM 17339 a/alebo DSM 23984) sú efektívnymi zdrojmi vitamínu B2, ktoré pokrývajú výživové potreby zvierat. Úrad nepovažuje za potrebné stanoviť osobitné požiadavky na monitorovanie po umiestnení na trh. Okrem toho overil správy o analytickej metóde v krmive a prípadne vo vode, ktorú predložilo referenčné laboratórium zriadené nariadením (ES) č. 1831/2003.

                     (6)

                     Z posúdenia riboflavínu produkovaného Ashbya gossypii (DSM 23096), riboflavínu produkovaného mikroorganizmom Bacillus subtilis (DSM 17339 a/alebo DSM 23984) a riboflavín 5′-fosfátu sodného produkovaného mikroorganizmom Bacillus subtilis (DSM 17339 a/alebo DSM 23984) vyplýva, že podmienky povolenia stanovené v článku 5 nariadenia (ES) č. 1831/2003 sú splnené, pokiaľ ide o používanie v krmive, a v prípade riboflavínu produkovaného mikroorganizmom Bacillus subtilis (DSM 17339 a/alebo DSM 23984) a riboflavín 5′-fosfátu sodného produkovaného mikroorganizmom Bacillus subtilis (DSM 17339 a/alebo DSM 23984) aj pokiaľ ide o používanie vo vode na pitie. Používanie uvedených doplnkových látok by sa preto malo povoliť podľa prílohy k tomuto nariadeniu.

                     (7)

                     Keďže neexistujú bezpečnostné dôvody na okamžité uplatňovanie zmien podmienok povolenia príslušných látok, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látky špecifikované v prílohe, ktoré patria do kategórie doplnkových látok „výživné doplnkové látky“ a do funkčnej skupiny „vitamíny, provitamíny a chemicky presne vymedzené látky, ktoré majú obdobný účinok“, sa za podmienok stanovených v uvedenej prílohe povoľujú ako doplnkové látky vo výžive zvierat.

            Článok 2
            Prechodné opatrenia

               1.   Látky špecifikované v prílohe a premixy s obsahom týchto látok vyrobené a označené pred 23. júnom 2019 v súlade s pravidlami platnými pred 23. júnom 2019 sa môžu naďalej uvádzať na trh a používať až do 23. decembra 2019.

               2.   Kŕmne zmesi a kŕmne suroviny obsahujúce látky špecifikované v prílohe, vyrobené a označené pred 23. júnom 2020 v súlade s pravidlami platnými pred 23. júnom 2019, sa môžu naďalej uvádzať na trh a používať až do vyčerpania existujúcich zásob, ak sú určené pre zvieratá na produkciu potravín.

               3.   Kŕmne zmesi a kŕmne suroviny obsahujúce látky špecifikované v prílohe, vyrobené a označené pred 23. júnom 2021 v súlade s pravidlami platnými pred 23. júnom 2019, sa môžu naďalej uvádzať na trh a používať až do vyčerpania existujúcich zásob, ak sú určené pre zvieratá, ktoré nie sú určené na produkciu potravín.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Vestník EFSA (EFSA Journal) (2016) 14(1):4349.

            (4)  Vestník EFSA (EFSA Journal) (2018) 16(7):5337.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        mg doplnkovej látky/kg kompletného krmiva s obsahom vlhkosti 12 %

                           Kategória: výživné doplnkové látky. Funkčná skupina: Vitamíny, provitamíny a chemicky presne vymedzené látky, ktoré majú obdobný účinok

                        3a825i

                        —

                        „riboflavín“ alebo „vitamín B2“

                           Zloženie doplnkovej látky:

                        riboflavín produkovaný Ashbya gossypii DSM 23096

                           Charakteristika účinnej látky:

                        riboflavín
                        C17H20N4O6

                        Číslo CAS: 83-88-5
                        riboflavín v tuhej forme produkovaný Ashbya gossypii DSM 23096
                        Kritériá čistoty: minimálne 80 % riboflavínu

                           Analytická metóda
                            (1)

                        Na stanovenie riboflavínu v kŕmnej doplnkovej látke: spektrofotometria pri 444 nm
                        Na stanovenie riboflavínu v premixoch: vysokoúčinná kvapalinová chromatografia s reverznou fázou s UV detektorom, HPLC-UV (VDLUFA Bd.III, 13.9.1)
                        Na stanovenie riboflavínu v krmivách: vysokoúčinná kvapalinová chromatografia s fluorescenčnou detekciou, HPLC-FL (EN 14152)

                        všetky druhy zvierat

                        —

                        —

                        —

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        23. júna 2029

                        3a825ii

                        —

                        „riboflavín“ alebo „vitamín B2“

                           Zloženie doplnkovej látky:

                        riboflavín

                           Charakteristika účinnej látky:

                        riboflavín
                        C17H20N4O6

                        Číslo CAS: 83-88-5
                        riboflavín v tuhej forme produkovaný mikroorganizmom Bacillus subtilis DSM 17339 a/alebo DSM 23984
                        Kritériá čistoty: minimálne 96 %

                           Analytická metóda
                            (1)

                        Na stanovenie riboflavínu v kŕmnej doplnkovej látke: spektrofotometria pri 444 nm (Ph.Eur.6.0, metóda 01/2008: 0292)
                        Na stanovenie riboflavínu v premixoch: vysokoúčinná kvapalinová chromatografia s reverznou fázou s UV detektorom, HPLC-UV (VDLUFA Bd.III, 13.9.1)
                        Na stanovenie riboflavínu v krmivách a vo vode: vysokoúčinná kvapalinová chromatografia s fluorescenčnou detekciou, HPLC-FL (EN 14152)

                        všetky druhy zvierat

                        —

                        —

                        —

                                    1.

                                    Riboflavín sa môže uvádzať na trh a používať ako doplnková látka pozostávajúca z prípravku.

                                    2.

                                    Môže sa používať vo vode na pitie.

                                    3.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    4.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        23. júna 2029

                        3a 826

                        „riboflavín-5′-(nátrium-hydrogen-fosfát)“ alebo „Vitamín B2“

                           Zloženie doplnkovej látky:

                        riboflavín-5′-(nátrium-hydrogen-fosfát)

                           Charakteristika účinnej látky:

                        riboflavín-5′-(nátrium-hydrogen-fosfát)
                        C17H22N4O9PNa
                        Číslo CAS: 130-40-5
                        Riboflavín-5′-(nátrium-hydrogen-fosfát) vyrobený po fosforylácii riboflavínu 98 %, produkovaného mikroorganizmom Bacillus subtilis DSM 17339 a/alebo DSM 23984.
                        Kritériá čistoty: minimálne 65 %

                           Analytická metóda
                            (1)

                        Na stanovenie riboflavín-5′-(nátrium-hydrogen-fosfátu) v kŕmnej doplnkovej látke: spektrofotometria pri 444 nm (Ph.Eur.6.0, metóda 01/2008: 0786)
                        Na stanovenie riboflavínu v premixoch: vysokoúčinná kvapalinová chromatografia s reverznou fázou s UV detektorom, HPLC-UV (VDLUFA Bd.III, 13.9.1)
                        Na stanovenie riboflavín-5′-(nátrium-hydrogen-fosfátu) (ako celkový vitamín B2) v krmivách a vo vode: vysokoúčinná kvapalinová chromatografia s fluorescenčnou detekciou, HPLC-FL (EN 14152)

                        všetky druhy zvierat

                        —

                        —

                        —

                                    1.

                                    Môže sa používať vo vode na pitie.

                                    2.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        23. júna 2029

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2019/954 z 22. mája 2019, ktorým sa podľa článku 99 nariadenia Európskeho parlamentu a Rady (EÚ) č. 1308/2013 udeľuje ochrana názvu „La Jaraba“ (CHOP)

text:
                  12.6.2019

                  SK

                  Úradný vestník Európskej únie

                  L 154/34

         VYKONÁVACIE NARIADENIE KOMISIE (EÚ) 2019/954
         z 22. mája 2019,
         ktorým sa podľa článku 99 nariadenia Európskeho parlamentu a Rady (EÚ) č. 1308/2013 udeľuje ochrana názvu „La Jaraba“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Španielska o zápis názvu „La Jaraba“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by mal byť názov „La Jaraba“ chránený a zapísaný do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „La Jaraba“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. mája 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 57, 13.2.2019, s. 5.


title: Vykonávacie nariadenie Komisie (EÚ) 2019/955 z 22. mája 2019, ktorým sa názvu „Vallegarcía“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013

text:
                  12.6.2019

                  SK

                  Úradný vestník Európskej únie

                  L 154/35

         VYKONÁVACIE NARIADENIE KOMISIE (EÚ) 2019/955
         z 22. mája 2019,
         ktorým sa názvu „Vallegarcía“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Španielska o zápis názvu „Vallegarcía“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by mal byť názov „Vallegarcía“ chránený a zapísaný do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „Vallegarcía“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. mája 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 57, 13.2.2019, s. 10.


title: Vykonávacie nariadenie Komisie (EÚ) 2019/956 z 22. mája 2019, ktorým sa názvu „Los Cerrillos“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013

text:
                  12.6.2019

                  SK

                  Úradný vestník Európskej únie

                  L 154/36

         VYKONÁVACIE NARIADENIE KOMISIE (EÚ) 2019/956
         z 22. mája 2019,
         ktorým sa názvu „Los Cerrillos“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Španielska o zápis názvu „Los Cerrillos“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by mal byť názov „Los Cerrillos“ chránený a zapísaný do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „Los Cerrillos“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. mája 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 57, 13.2.2019, s. 16.


title: Vykonávacie nariadenie Komisie (EÚ) 2019/1082 z 20. júna 2019 o zatriedení určitého tovaru do kombinovanej nomenklatúry

text:
                  26.6.2019

                  SK

                  Úradný vestník Európskej únie

                  L 171/5

         VYKONÁVACIE NARIADENIE KOMISIE (EÚ) 2019/1082
         z 20. júna 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. júna 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie (číselný znak KN)

                        Odôvodnenie

                        (1)

                        (2)

                        (3)

                        Samoupínacia závrtná skrutka vyrobená z ocele. Má driek so závitom a okrúhlu, plochú a hladkú hlavu s vrúbkovanou spodnou časťou. Môže mať rôzne rozmery.
                        Výrobok je určený na montáž na kovové plechy s malou hrúbkou pomocou hydraulického alebo pneumatického lisu. Hlava zostáva presne na úrovni plechu, pričom časť so závitom zostane kolmo na plech.
                        Táto časť potom tvorí závit typu samec, ktorý umožňuje spojenie plechu pomocou dodatočnej matice s ďalším prvkom, ktorý možno odpojiť odskrutkovaním, vratným spôsobom.

                            (*1) Pozri obrázok.

                        7318 15 95

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 7318 , 7318 15  a 7318 15 95 .
                        Výrobok má závit a používa sa na zmontovanie alebo upevnenie tovaru tak, aby sa dal ľahko rozobrať bez poškodenia. Má objektívne charakteristické vlastnosti skrutky položky 7318 . Zatriedenie pod číselný znak KN 7318 19 00  ako ostatné predmety so závitom je preto vylúčené [pozri aj vysvetlivky k harmonizovanému systému k položke 7318  (A)].
                        Výrobok sa preto má zatriediť pod číselný znak KN 7318 15 95  ako ostatné skrutky z ocele.

               (*1)  Obrázok má len informačný charakter.


title: Vykonávacie nariadenie Komisie (EÚ) 2019/1084 z 25. júna 2019, ktorým sa mení nariadenie (EÚ) č. 142/2011, pokiaľ ide o harmonizáciu zoznamu schválených alebo zaregistrovaných prevádzok, podnikov a prevádzkovateľov a vysledovateľnosť určitých vedľajších živočíšnych produktov a odvodených produktov (Text s významom pre EHP)

text:
                  26.6.2019

                  SK

                  Úradný vestník Európskej únie

                  L 171/100

         VYKONÁVACIE NARIADENIE KOMISIE (EÚ) 2019/1084
         z 25. júna 2019,
         ktorým sa mení nariadenie (EÚ) č. 142/2011, pokiaľ ide o harmonizáciu zoznamu schválených alebo zaregistrovaných prevádzok, podnikov a prevádzkovateľov a vysledovateľnosť určitých vedľajších živočíšnych produktov a odvodených produktov
         (Text s významom pre EHP)
         EURÓPSKA KOMISIA,
         so zreteľom na nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (1), a najmä na jeho článok 21 ods. 5 písm. a), článok 23 ods. 3, článok 41 ods. 4, článok 47 ods. 2 a článok 48 ods. 2,
         keďže:

                     (1)

                     V nariadení Komisie (EÚ) č. 142/2011 (2) sa stanovujú vykonávacie pravidlá pre nariadenie (ES) č. 1069/2009 vrátane požiadaviek týkajúcich sa obchodných dokladov a vysledovateľnosti vedľajších živočíšnych produktov a odvodených produktov.

                     (2)

                     Podľa článku 21 nariadenia (ES) č. 1069/2009 má každú zásielku vedľajších živočíšnych produktov a odvodených produktov počas prepravy sprevádzať obchodný doklad vystavený v súlade so vzorom stanoveným v prílohe VIII k nariadeniu (EÚ) č. 142/2011 a vyplnený prevádzkovateľom.

                     (3)

                     Príslušný orgán členského štátu pôvodu má oznámiť odoslanie vedľajších živočíšnych produktov a odvodených produktov podľa článku 48 ods. 3 nariadenia (ES) č. 1069/2009 príslušnému orgánu členského štátu určenia prostredníctvom integrovaného počítačového veterinárneho systému (TRACES) zavedeného rozhodnutím Komisie 2004/292/ES (3).

                     (4)

                     Na účely efektívnych úradných kontrol v mieste určenia by prevádzkovatelia zapojení do odosielania zásielok podľa článku 48 ods. 3 nariadenia (ES) č. 1069/2009 mali mať možnosť vybrať si miesto určenia len zo zoznamov schválených alebo zaregistrovaných prevádzok a podnikov integrovaných v systéme TRACES, a nie zo zoznamu zaregistrovaných prevádzkovateľov, ktorí sú integrovaní aj v systéme TRACES.

                     (5)

                     Nariadenie (EÚ) č. 142/2011 by sa preto malo zmeniť tak, aby zahŕňalo požiadavky týkajúce sa harmonizovaných zoznamov schválených alebo zaregistrovaných prevádzok a podnikov, a aby sa zabezpečilo, že do systému TRACES sa zapíšu alebo sa v ňom sprístupnia harmonizované a aktualizované zoznamy. Do kapitoly VI nariadenia (EÚ) č. 142/2011 by sa preto mal doplniť nový článok.

                     (6)

                     Harmonizácia zoznamov v systéme TRACES alebo prístupnosť prostredníctvom systému TRACES môže predstavovať administratívnu záťaž pre príslušné orgány v členských štátoch. Príslušné orgány by preto mali mať k dispozícii primerané prechodné obdobie na vykonávanie nových ustanovení.

                     (7)

                     Článok 30 nariadenia (EÚ) č. 142/2011 by sa nemal uplatňovať v prípade špecifických presunov vedľajších živočíšnych produktov a odvodených produktov medzi územiami Ruskej federácie uvedenými v článku 29 uvedeného nariadenia a v prípade osobitného tranzitu vedľajších živočíšnych produktov a odvodených produktov pochádzajúcich z Bosny a Hercegoviny cez Chorvátsko a určených do tretích krajín uvedených v článku 29a uvedeného nariadenia. Osobitné požiadavky týkajúce sa pohybu a tranzitu, ktoré sú stanovené v uvedených článkoch, zabezpečujú primeranú úroveň ochrany verejného zdravia a zdravia zvierat, a tak umožňujú výnimku zo zoznamu prevádzok a podnikov pôvodu v systéme TRACES.

                     (8)

                     Článok 30 nariadenia (EÚ) č. 142/2011 by sa preto mal zodpovedajúcim spôsobom zmeniť.

                     (9)

                     Podľa článku 21 ods. 2 nariadenia (ES) č. 1069/2009 majú prevádzkovatelia zabezpečiť, aby boli vedľajšie živočíšne produkty a odvodené produkty počas prepravy sprevádzané obchodným dokladom. S cieľom zabrániť používaniu určitých vedľajších živočíšnych produktov a odvodených produktov vo výrobnom reťazci krmív pre hospodárske zvieratá by sa mali objasniť a sprehľadniť činnosti registrovaných obchodníkov zodpovedných za organizáciu dopravy na účely úradných kontrol. Vzor obchodného dokladu, ktorý má sprevádzať uvedené vedľajšie živočíšne produkty a odvodené produkty, by sa mal upraviť tak, aby poskytoval potrebné informácie.

                     (10)

                     Určité vedľajšie živočíšne produkty a odvodené produkty stanovené v článku 48 ods. 3 nariadenia (ES) č. 1069/2009 podliehajú prepravným postupom. Prevádzkovatelia a príslušné orgány by mali zabezpečiť, aby v prípade, ak sa vyžaduje skladovanie, boli takéto vedľajšie živočíšne produkty alebo odvodené produkty vždy doručené do skladu zaregistrovaného v súlade s článkom 23 ods. 1 písm. a) nariadenia (ES) č. 1069/2009, do prevádzky alebo podniku schválených v súlade s článkom 24 ods. 1 uvedeného nariadenia alebo aby boli doručené na miesto určenia stanovené v článku 24 ods. 1 písm. j) bodoch i) až iv) uvedeného nariadenia. Preto je vzor obchodného dokladu potrebné prispôsobiť požiadavkám stanoveným v článku 48 ods. 3 nariadenia (ES) č. 1069/2009.

                     (11)

                     Preprava medzi miestom pôvodu a miestom určenia by sa mala obmedziť na 15 pracovných dní s cieľom zabezpečiť vysledovateľnosť zásielok. Ak sa zásielka nedoručí na miesto určenia v rámci tohto obdobia, všetky zúčastnené príslušné orgány by mali ihneď identifikovať miesto takejto zásielky.

                     (12)

                     Na niekoľko nových komodít sa vzťahuje obchod medzi členskými štátmi. Obchodný doklad by sa mal zrevidovať, aby sa uvedené nové komodity mohli zodpovedajúcim spôsobom uviesť do zoznamu.

                     (13)

                     Príloha VIII k nariadeniu (EÚ) č. 142/2011 by sa preto mala zodpovedajúcim spôsobom zmeniť.

                     (14)

                     Odosielanie vedľajších živočíšnych produktov a odvodených produktov uvedených v článku 48 ods. 1 nariadenia (ES) č. 1069/2009 do iných členských štátov vopred povoľuje príslušný orgán členského štátu určenia na základe žiadosti prevádzkovateľa. V prílohe XVI k nariadeniu (EÚ) č. 142/2011 je stanovený štandardný formát povolenia na odosielanie vedľajších živočíšnych produktov a odvodených produktov do iného členského štátu. Tento formát by sa mal zmeniť tak, aby zahŕňal informácie o povolenej cieľovej destinácii odvodených produktov a oprávnených používateľoch vedľajších živočíšnych produktov alebo odvodených produktov. Povolenie uvedených vedľajších živočíšnych produktov a odvodených produktov v jednom členskom štáte nevylučuje odmietnutie takejto zásielky príslušnými orgánmi v iných členských štátoch. V systéme TRACES by sa mal zaviesť štandardný formát povolenia a mal by sa elektronicky prepojiť s obchodným dokladom, ktorý sa používa pri povolených zásielkach vedľajších živočíšnych produktov alebo odvodených produktov, aby sa zabránilo vytvoreniu obchodného dokladu bez vyplneného formulára žiadosti schváleného príslušným orgánom v mieste určenia.

                     (15)

                     Príloha XVI k nariadeniu (EÚ) č. 142/2011 by sa mala zodpovedajúcim spôsobom zmeniť.

                     (16)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Nariadenie (EÚ) č. 142/2011 sa mení takto:

                        1.

                        Vkladá sa tento článok 20 a:

                           „Článok 20a
                           Zoznam prevádzok, podnikov a prevádzkovateľov v členských štátoch
                           Príslušný orgán členského štátu zabezpečí, aby boli aktualizované zoznamy prevádzok, podnikov a prevádzkovateľov uvedené v článku 47 ods. 1 prvom pododseku nariadenia (ES) č. 1069/2009:

                                       a)

                                       vypracované v súlade s technickými špecifikáciami uverejnenými na internetovej stránke Komisie (*1);

                                       b)

                                       buď vložené do systému TRACES, alebo prístupné prostredníctvom systému TRACES najneskôr od 31. októbra 2021.

                           (*1)  https://ec.europa.eu/food/sites/food/files/safety/docs/fs-animal-products-app-est-technical_spec_04032012_en.pdf.“"

                        2.

                        V článku 30 sa dopĺňa tento odsek:
                        „Tento článok sa nevzťahuje na špecifické presuny zásielok vedľajších živočíšnych produktov pochádzajúcich z Ruskej federácie a určených do Ruskej federácie, ako sa uvádza v článku 29, a na presuny zásielok vedľajších živočíšnych produktov a odvodených produktov pochádzajúcich z Bosny a Hercegoviny a určených do tretích krajín uvedených v článku 29a.“

                        3.

                        V článku 32 sa odsek 7 nahrádza takto:

                           „7.   Prevádzkovatelia predkladajú žiadosti o povolenie uvedené v odseku 6 v súlade so štandardným formátom stanoveným v oddiele 10 kapitole III prílohy XVI k tomuto nariadeniu prostredníctvom systému TRACES.“;

                        4.

                        Prílohy VIII a XVI sa menia v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 300, 14.11.2009, s. 1.

            (2)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).

            (3)  Rozhodnutie Komisie 2004/292/ES z 30. marca 2004 o zavedení systému Traces a o zmene rozhodnutia 92/486/EHS (Ú. v. EÚ L 94, 31.3.2004, s. 63).

            PRÍLOHA
            Nariadenie (EÚ) č. 142/2011 sa mení takto:

                        1.

                        Bod 6 v prílohe VIII kapitole III sa mení takto:

                                    a)

                                    v písmene f) sa body iv) až vii) nahrádzajú takto:

                                                „iv)

                                                názov a adresa prevádzky alebo podniku pôvodu materiálu a jeho číslo schválenia alebo registračné číslo pridelené v súlade s nariadením (ES) č. 1069/2009, prípadne v súlade s nariadeniami Európskeho parlamentu a Rady (ES) č. 852/2004 (1), (ES) č. 853/2004 (2) alebo (ES) č. 183/2005 (3) a podľa potreby charakter a metódy ošetrenia;

                                                v)

                                                názov, adresa a registračné číslo prepravcu materiálu;

                                                vi)

                                                názov a adresa prevádzky alebo podniku určenia a jeho registračné alebo číslo schválenia pridelené v súlade s nariadením (ES) č. 1069/2009, prípadne v súlade s nariadeniami (ES) č. 852/2004 alebo (ES) č. 183/2005;

                                                vii)

                                                v prípade prepravy v kontajneroch úplné identifikačné číslo kontajnera (kód BIC) vydané v súlade s požiadavkami Bureau International des Containers et du Transport Intermodal (4);

                                                viii)

                                                v prípade vývozu spracovaných živočíšnych bielkovín a výrobkov obsahujúcich spracované živočíšne bielkoviny uvedené v prílohe IV k nariadeniu (ES) č. 999/2001 členský štát výstupu a hraničná inšpekčná stanica výstupu uvedená v rozhodnutí Komisie 2009/821/ES (5).“

                                    b)

                                    dopĺňa sa toto písmeno i):

                                                „i)

                                                Príslušný orgán zodpovedný za miesto určenia uvedený v článku 48 ods. 3 druhom pododseku nariadenia (ES) č. 1069/2009 do 15 pracovných dní od prijatia informácií uvedených v článku 48 ods. 3 prvom pododseku uvedeného nariadenia informuje príslušný orgán členského štátu pôvodu o príchode zásielky prostredníctvom systému TRACES.“

                                    c)

                                    vzor obchodného dokladu sa nahrádza takto:
                                    „Obchodný doklad

                                       Na účely prepravy vedľajších živočíšnych produktov a odvodených produktov neurčených na ľudskú spotrebu v súlade s nariadením (ES) č. 1069/2009 v rámci Európskej únie

                                    Text obrazu

                                       EURÓPSKA ÚNIA
                                       Obchodný doklad
                                       Časť I: Údaje o odoslanej zásielke
                                       I.1. Odosielateľ
                                       Názov
                                       Adresa
                                       Registračné číslo alebo číslo schválenia
                                       PSČ
                                       I.2. Referenčné číslo dokumentu
                                       I.2.a. Miestne referenčné číslo
                                       I.3. Príslušný ústredný orgán
                                       I.4. Príslušný miestny orgán
                                       I.5. Príjemca
                                       Názov
                                       Adresa
                                       PSČ
                                       Registračné číslo alebo číslo schválenia
                                       Tel. č.
                                       I.6. Registrovaný obchodník
                                       Názov
                                       Registračné číslo
                                       Adresa
                                       PSČ
                                       Členský štát
                                       I.7.
                                       I.8. Krajina pôvodu
                                       Kód ISO
                                       I.9. Región (oblasť) pôvodu
                                       Kód
                                       I.10. Krajina určenia
                                       Kód ISO
                                       I.11. Región (oblasť) určenia
                                       Kód
                                       I.12. Miesto pôvodu
                                       Prevádzka
                                       Názov Číslo schválenia alebo registračné číslo
                                       Adresa
                                       PSČ
                                       I.13. Miesto určenia
                                       Prevádzka
                                       Názov Číslo schválenia alebo registračné číslo
                                       Adresa
                                       PSČ
                                       I.14. Miesto naloženia
                                       I.15. Dátum odchodu
                                       I.16. Dopravný prostriedok
                                       Lietadlo
                                       Cestné vozidlo
                                       Identifikácia
                                       Loď
                                       Iné
                                       Železničný vagón
                                       I.17. Dopravca
                                       Názov
                                       Adresa
                                       PSČ
                                       Číslo schválenia alebo registračné číslo
                                       Členský štát
                                       I.18. Opis komodity
                                       I.19. Kód komodity (číselný znak KN)
                                       I.20. Celkové množstvo

                                    Text obrazu

                                       I.21. Teplota výrobkov
                                       I.22. Počet balení
                                       Izbová
                                       Chladené
                                       Mrazené
                                       Regulovaná teplota
                                       I.23. Číslo plomby, ak je plomba vyžadovaná príslušným orgánom, a identifikačné číslo kontajnera BIC
                                       I.24. Druh balenia
                                       I.25. Komodity certifikované na:
                                       Krmivo
                                       Technické použitie
                                       Použitie ako krmivo pre spoločenské zvieratá
                                       Organické hnojivá/zúrodňovače pôdy
                                       Zásielka podlieha požiadavkám stanoveným v nariadení (ES) č. 999/2001.
                                       Rybí olej/rybia múčka kategórie 3 s nadmernou úrovňou(-ami) dioxínov a/alebo PCB určené na detoxifikáciu podľa nariadenia (EÚ) 2015/786.
                                       I.26.
                                       I.27. Tranzit cez členské štáty
                                       Členský štát Kód ISO
                                       Členský štát Kód ISO
                                       Členský štát Kód ISO
                                       I.28. Vývoz
                                       Tretia krajina Kód ISO
                                       Miesto výstupu Kód
                                       I.29.
                                       I.30.
                                       I.31. Identifikácia komodít
                                       Číslo schválenia prevádzok
                                       Druh
                                       Povaha komodity
                                       Kategória
                                       Druh ošetrenia
                                       Výrobný podnik
                                       Číslo šarže

                                    Text obrazu

                                       KRAJINA
                                       Vedľajšie živočíšne produkty/odvodené produkty neurčené na ľudskú spotrebu
                                       II. Zdravotná informácia
                                       II.a. Referenčné číslo certifikátu
                                       II.b.
                                       Časť II: Vyhlásenie
                                       II.1. Vyhlásenie odosielateľa
                                       Ja, podpísaný(-á), vyhlasujem, že:
                                       II.1.1. informácie v časti I sú pravdivé;
                                       II.1.2. boli prijaté všetky preventívne opatrenia s cieľom zabrániť kontaminácii vedľajších živočíšnych produktov alebo odvodených produktov patogénnymi látkami a krížovej kontaminácii medzi rôznymi kategóriami.
                                       Poznámky
                                       Časť I:
                                       — Kolónka I.1: Právnická alebo fyzická osoba, ktorá nariaďuje prepravu uvedenú v doklade, ktorý sa vyžaduje podľa Convention relative au Contract de Transport International de Marchandises par Route (CMR).
                                       — Kolónka I.5: Právnická alebo fyzická osoba, pre ktorú je zásielka určená.
                                       — Kolónka I.6 [nepovinná, vypĺňa sa v prípade potreby]: Názov registrovaného obchodníka, adresa, registračné číslo.
                                       — Kolónky I.9 a I.11: vypĺňa sa v prípade potreby.
                                       — Kolónky I.12, I.13: číslo schválenia alebo registračné číslo.
                                       V prípade:
                                       — produktov, na ktoré sa vzťahuje článok 48 ods. 3 nariadenia (ES) č. 1069/2009, len sklad, spaľovňa alebo zariadenie na spoluspaľovanie registrované v súlade s článkom 23 ods. 1 písm. a); prevádzka alebo podnik schválené v súlade s článkom 24 nariadenia (ES) č. 1069/2009 alebo v prípade hnoja schválený poľnohospodársky podnik určenia;
                                       — rybieho oleja/rybej múčky kategórie 3, ktoré sú určené na detoxifikáciu podľa nariadenia (EÚ) 2015/786, uveďte číslo schválenia podniku určenia podľa nariadenia (ES) č. 183/2005 alebo nariadenia (EÚ) 2015/786.
                                       — Kolónka I.14: vyplňte, ak sa líši od I.1. a I.12.
                                       — Kolónka I.17: registračné číslo alebo číslo schválenia skutočného prepravcu. Ak ide o rovnaké informácie ako v kolónke I.6, použite len kolónku I.17.
                                       — Kolónka I.23: v prípade prepravy v kontajneri je povinné úplné identifikačné číslo kontajnera (kód BIC).
                                       — Kolónka I.25: technické použitie: akékoľvek iné použitie než na živočíšnu spotrebu alebo na organické hnojivá alebo pôdne kondicionéry (OF/SI). Technické produkty sa nemôžu používať v krmive, krmive pre spoločenské zvieratá ani organických hnojivách/pôdnych kondicionéroch (OF/SI).
                                       — Kolónka I.31:
                                       Živočíšny druh: V prípade materiálu kategórie 3 a z neho získaných produktov určených na využitie ako kŕmnej suroviny. Vyberte jednu z týchto možností: Aves, Ruminants, Suidae, iné Mammalia, Pesca, Mollusca, Crustacea, Insecta (prípadne uviesť druh), iné bezstavovce, rôzne neprežúvavé druhy, rôzne druhy zahŕňajúce prežúvavce.
                                       Povaha komodity: Zvoľte komoditu vybranú z tohto zoznamu: „vedľajšie včelárske produkty“, „výrobky z krvi“, „krv“, „krvná múčka“, „rezíduá trávenia“, „obsah tráviaceho traktu“, „žuvačky pre psov“, „rybia múčka“, „chuťové prísady“, „želatína“, „oškvarky“, „kože a kožky“, „hydrolyzované bielkoviny“, „organické hnojivá/zúrodňovače pôdy“, „krmivo pre spoločenské zvieratá“, „spracované živočíšne bielkoviny“, „vedľajšie živočíšne produkty na výrobu krmiva pre spoločenské zvieratá“, „surové krmivo pre spoločenské zvieratá“, „škvarené živočíšne tuky“, „kompost“, „ spracovaný hnoj“, „rybí olej“, „mliečne výrobky“, „výrobky na báze mledziva“ „odstredivky alebo separátory zo spracovania mlieka“, „hydrogenfosforečnan vápenatý“, „fosforečnan vápenatý“, „kolagén“, „vaječné výrobky“, „sérum z koňovitých“, „lovecké trofeje“, „vlna“, „srsť“, „štetiny ošípaných“, „perie, „vedľajšie živočíšne produkty určené na ďalšie spracovanie“, „odvodené produkty“, „mäsokostná múčka“, „jatočné telá“,, „hnoj“, „deriváty tukov“, „glycerín“, „bývalé potraviny“, „kuchynský odpad“, „použitý kuchynský olej“, „ošetrené kože a kožky“, „rastové médiá“, „mŕtve spoločenské zvieratá“, „mŕtve koňovité“, „bývalé krmivá“, „[povaha vedľajších živočíšnych produktov alebo získaných produktov] zmiešané s odpadom, ktorý nie je nebezpečný [kód EURAL]“, „vajcia“, „vedľajšie produkty z liahní“, „embryá vo vajciach alebo bez nich“.

                                    Text obrazu

                                       KRAJINA
                                       Vedľajšie živočíšne produkty/odvodené produkty neurčené na ľudskú spotrebu
                                       II. Zdravotná informácia
                                       II.a. Referenčné číslo certifikátu
                                       II.b.
                                       Kategória: Uveďte kategórie materiálov 1, 2 alebo 3.
                                       V prípade materiálu kategórie 3 určeného na použitie ako krmivo uveďte bod článku 10 nariadenia (ES) č. 1069/2009, ktorý sa vzťahuje na príslušný vedľajší živočíšny produkt [napr. článok 10 písm. a), článok 10 písm. b) atď.].
                                       V prípade materiálu kategórie 3 určeného na použitie v surovom krmive pre spoločenské zvieratá uveďte ‚3a‘, ‚3bi)‘ alebo ‚3bii)‘ – v závislosti od toho, či sú vedľajšie živočíšne produkty uvedené v článku 10 písm. a) alebo v článku 10 písm. b) bode i) alebo ii) nariadenia (ES) č. 1069/2009.
                                       V prípade koží a kožiek a z nich odvodených produktov uveďte ‚3biii)‘ alebo ‚3n)‘ – v závislosti od toho, či sú vedľajšie živočíšne produkty uvedené v článku 10 písm. b) bode iii) alebo v článku 10 písm. n) nariadenia (ES) č. 1069/2009.
                                       Typ ošetrenia: V prípade ošetrených koží a kožiek uveďte typ ošetrenia:
                                       ‚a)‘ ak sú sušené;
                                       ‚b)‘ ak sú suchosolené alebo mokrosolené počas najmenej 14 dní pred odoslaním;
                                       ‚c)‘ ak sú solené počas siedmich dní v morskej soli s pridaním 2 % uhličitanu sodného.
                                       V prípade materiálov kategórie 1 a 2 opíšte metódu spracovania alebo transformácie. Uveďte príslušnú metódu spracovania [vyberte metódu od 1 do 5 uvedenú v kapitole III alebo alternatívnu metódu uvedenú v kapitole IV prílohy IV k nariadeniu (EÚ) č. 142/2011] alebo metódu spracovania spracovaného hnoja uvedenú v prílohe XI k uvedenému nariadeniu a uveďte dátum uplatniteľného označenia pomocou GHT.
                                       V prípade materiálov kategórie 3 určených na použitie v krmive pozri príslušný oddiel prílohy X k nariadeniu (EÚ) č. 142/2011.
                                       V prípade odvodených produktov z materiálu kategórie 3 určených na použitie v krmive uveďte príslušnú metódu štandardného spracovania [zvoľte metódu od 1 do 7 uvedenú v kapitole III prílohy IV k nariadeniu (EÚ) č. 142/2011 v prípade spracovanej živočíšnej bielkoviny], alternatívnu metódu uvedenú v kapitole IV prílohy IV v prípade siláže alebo opíšte druh a metódy ošetrenia stanovené v kapitole II prílohy X k nariadeniu (EÚ) č. 142/2011.
                                       Rybí olej alebo rybia múčka na detoxifikáciu sa označia ako ‚rybí olej alebo rybia múčka s nadmernou(-ými) hladinou(-ami) dioxínov a/alebo PCB v súlade s prílohou I k smernici 2002/32/ES určené na detoxifikáciu v schválenej prevádzke‘.
                                       Číslo šarže: Podľa potreby uveďte číslo šarže alebo číslo štítka na uchu zvieraťa.
                                       Výrobný podnik: V prípade spracovaných živočíšnych bielkovín a iných kŕmnych surovín uveďte spracovateľský podnik.
                                       Časť II:
                                       — Podpis musí byť inej farby než farba tlače.
                                       Podpis
                                       V dňa
                                       (miesto) (dátum)
                                       (podpis zodpovednej osoby v mieste pôvodu)
                                       (meno veľkými písmenami)
                                    “

                        2.

                        V prílohe XVI kapitole III sa oddiel 10 nahrádza takto:
                        „Oddiel 10

                           Štandardný formát žiadostí o určité povolenia na obchodovanie v rámci Únie

                        Prevádzkovatelia informujú príslušný orgán členského štátu pôvodu a požiadajú príslušný orgán členského štátu určenia o povolenie na odosielanie vedľajších živočíšnych produktov a odvodených produktov uvedených v článku 48 ods. 1 nariadenia (ES) č. 1069/2009 a rybieho oleja alebo rybej múčky z materiálov kategórie 3 určených na detoxifikáciu v súlade s týmto formátom v systéme TRACES:
                        Text obrazu

                           Referenčné číslo:
                           STRANA 1/2
                           ŽIADOSŤ O POVOLENIE NA ODOSIELANIE VEDĽAJŠÍCH ŽIVOČÍŠNYCH PRODUKTOV A ODVODENÝCH PRODUKTOV DO INÉHO ČLENSKÉHO ŠTÁTU[ČLÁNOK 48 NARIADENIA (ES) č. 1069/2009]
                           Názov a adresa žiadateľa
                           Číslo schválenia alebo registračné číslo (2)
                           Názov a adresa miesta (miest) pôvodu
                           Číslo schválenia alebo registračné číslo(-a) (2)
                           Názov a adresa odosielateľa (1)
                           Číslo schválenia alebo registračné číslo (2)
                           Názov a adresa miesta (miest) určenia (3)
                           Číslo schválenia alebo registračné číslo(-a) (3)
                           Vedľajšie živočíšne produkty/odvodené produkty (4)
                           Materiál kategórie 1 pozostávajúci z:
                           (povaha materiálu)
                           Materiál kategórie 2 pozostávajúci z:
                           (povaha materiálu)
                           Mäsokostná múčka získaná z materiálu kategórie 1
                           Škvarené živočíšne tuky získané z materiálu kategórie 1
                           Mäsokostná múčka získaná z materiálu kategórie 2
                           Škvarené živočíšne tuky získané z materiálu kategórie 2
                           Rybí olej alebo rybia múčka s nadmernou(-ými) hladinou(-ami) dioxínov a/alebo PCB v súlade s prílohou I k smernici 2002/32/ES určenými na detoxifikáciu v schválenej prevádzke
                           Plánované použitie (4)
                           Odstránenie ako odpad
                           Spracovanie
                           Spaľovanie
                           Spaľovanie alebo spoluspaľovanie v prevádzkach alebo podnikoch, ktoré sú schválené v prípade vedľajších živočíšnych produktov
                           Aplikácia na pôdu
                           Transformácia na bioplyn
                           Kompostovanie
                           Zariadenie na medzičinnosti
                           Krmivo pre spoločenské zvieratá (5)
                           Výroba bionafty alebo iných biopalív
                           Kŕmenie týchto zvierat (6):
                           Na výrobu týchto odvodených produktov (7) (2):
                           Určené na detoxifikáciu v schválenej prevádzke (2)
                           Uveďte množstvo vedľajších živočíšnych produktov/odvodených produktov (ako objem alebo hmotnosť) (2) (8):

                        Text obrazu

                           Referenčné číslo:
                           STRANA 2/2
                           ŽIADOSŤ O POVOLENIE NA ODOSIELANIE VEDĽAJŠÍCH ŽIVOČÍŠNYCH PRODUKTOV A ODVODENÝCH PRODUKTOV DO INÉHO ČLENSKÉHO ŠTÁTU[ČLÁNOK 48 NARIADENIA (ES) č. 1069/2009]
                           V prípade mäsokostnej múčky a škvarených živočíšnych tukov:
                           Materiály boli spracované podľa tejto metódy (9):
                           Materiály boli označené GTH.
                           Druh pôvodu (informácie by mali zodpovedať údajom o druhoch v DOCOM/CD (12)):
                           V prípade rybieho oleja určeného na detoxifikáciu spracovateľská metóda:
                           Ja, podpísaný(-á), vyhlasujem, že uvedené informácie sú správne.
                           [Podpis: meno, dátum, kontaktné údaje: telefónne číslo, fax (prípadne), e-mail]
                           Rozhodnutie príslušného orgánu členského štátu určenia (10):
                           Odoslanie zásielky sa:
                           zamieta.
                           povoľuje.
                           povoľuje pod podmienkou podrobenia materiálov tlakovej sterilizácii (metóda 1) a označeniu GTH.
                           povoľuje pod podmienkou splnenia nasledujúcich podmienok odoslania (2):
                           Toto povolenie je platné do (11)
                           (Dátum, pečiatka a podpis príslušného orgánu)
                           Poznámky:
                           Doklad vyplňte veľkými TLAČENÝMI písmenami.
                           (1) Vyplňte, ak sa odosielateľ líši od žiadateľa.
                           (2) Vyplňte v prípade potreby.
                           (3) V prípade voľne ložených zásielok zasielaných na viaceré miesta určenia je žiadateľ zodpovedný za to, že poskytne miestnej veterinárnej jednotke všetky údaje o rôznych miestach určenia. Veľkosť kolónky sa môže rozšíriť tak, aby zahŕňala všetky požadované údaje. Počet viacerých miest určenia podlieha rozhodnutiu príslušného orgánu zodpovedného za miesto(-a) určenia.
                           (4) Označte podľa vhodnosti.
                           (5) V prípade krmiva pre spoločenské zvieratá vyrobeného z materiálu kategórie 1, dovážaného z tretích krajín, uvedeného v článku 8 písm. c) nariadenia (ES) č. 1069/2009.
                           (6) Uveďte v súlade s článkom 18 nariadenia (ES) č. 1069/2009.
                           (7) Uveďte plánované spôsoby použitia, ako napríklad na výrobu kožušiny, organických hnojív/zúrodňovačov pôdy, taxidermie atď.
                           (8) Uveďte. V prípade mŕtvych koňovitých uveďte číslo transpondéra (mikročipu), ak je k dispozícii, alebo jedinečné životné číslo podľa článku 2 písm. o) nariadenia Komisie (EÚ) 2015/262, ako sa uvádza v identifikačnom dokumente.
                           (9) Uveďte jednu z metód spracovania uvedených v kapitole III alebo kapitole IV prílohy IV k nariadeniu (EÚ) č. 142/2011.
                           (10) Za príslušný orgán: označte podľa vhodnosti.
                           (11) Uveďte dátum ukončenia platnosti povolenia.
                           (12) DOCOM: obchodný doklad vo formulári TRACES/CD: obchodný doklad.
                        “

               (1)  Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).

               (2)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).

               (3)  Nariadenie Európskeho parlamentu a Rady (ES) č. 183/2005 z 12. januára 2005, ktorým sa stanovujú požiadavky na hygienu krmív (Ú. v. EÚ L 35, 8.2.2005, s. 1).

               (4)  https://www.bic-code.org/identification-number/.

               (5)  Rozhodnutie Komisie z 28. septembra 2009, ktorým sa zostavuje zoznam schválených hraničných inšpekčných staníc, ustanovujú určité pravidlá o inšpekciách vykonávaných veterinárnymi odborníkmi Komisie a ustanovujú veterinárne jednotky v TRACES (Ú. v. EÚ L 296, 12.11.2009, s. 1).


title: Vykonávacie nariadenie Komisie (EÚ) 2019/1262 z 25. júla 2019, ktorým sa mení vykonávacie nariadenie (EÚ) 2016/1141 s cieľom aktualizovať zoznam inváznych nepôvodných druhov vzbudzujúcich obavy Únie

text:
                  26.7.2019

                  SK

                  Úradný vestník Európskej únie

                  L 199/1

         VYKONÁVACIE NARIADENIE KOMISIE (EÚ) 2019/1262
         z 25. júla 2019,
         ktorým sa mení vykonávacie nariadenie (EÚ) 2016/1141 s cieľom aktualizovať zoznam inváznych nepôvodných druhov vzbudzujúcich obavy Únie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov (1), a najmä na jeho článok 4 ods. 1 a 2,
         keďže:

                     (1)

                     Vykonávacím nariadením Komisie (EÚ) 2016/1141 (2) bol prijatý zoznam inváznych nepôvodných druhov vzbudzujúcich obavy Únie (ďalej len „zoznam Únie“), ktorý sa musí v prípade potreby aktualizovať v súlade s článkom 4 ods. 2 nariadenia (EÚ) č. 1143/2014.

                     (2)

                     Komisia dospela na základe dostupných vedeckých dôkazov a posúdení rizík vykonaných podľa článku 5 ods. 1 nariadenia (EÚ) č. 1143/2014 k záveru, že všetky kritériá článku 4 ods. 3 uvedeného nariadenia sú splnené v prípade týchto inváznych nepôvodných druhov: Acacia saligna (Labill.) H.L.Wendl. (Acacia cyanophylla Lindl.), Acridotheres tristis Linnaeus, 1766, Ailanthus altissima (Mill.) Swingle, Andropogon virginicus L., Arthurdendyus triangulatus (Dendy, 1894) Jones & Gerard (1999), Cardiospermum grandiflorum Sw., Cortaderia jubata (Lemoine ex Carrière) Stapf, Ehrharta calycina Sm., Gymnocoronis spilanthoides (D.Don ex Hook. & Arn.) DC., Humulus scandens (Lour.) Merr., Lepomis gibbosus Linnaeus, 1758, Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech), Lygodium japonicum (Thunb.) Sw., Plotosus lineatus (Thunberg, 1787), Prosopis juliflora (Sw.) DC., Salvinia molesta D.S. Mitch. (Salvinia adnata Desv.), Triadica sebifera (L.) Small (Sapium sebiferum (L.) Roxb.).

                     (3)

                     Komisia dospela k záveru, že pri každom z týchto inváznych druhov boli náležite zohľadnené všetky prvky stanovené v článku 4 ods. 6 nariadenia (EÚ) č. 1143/2014.

                     (4)

                     Od prijatia vykonávacieho nariadenia (EÚ) 2016/1141 boli vedecké mená niektorých druhov na zozname Únie revidované. Vykonávacie nariadenie (EÚ) 2016/1141 by sa preto malo zodpovedajúcim spôsobom zmeniť.

                     (5)

                     Od prijatia vykonávacieho nariadenia (EÚ) 2016/1141 došlo k aktualizácii číselných znakov KN stanovených v nariadení Rady (EHS) č. 2658/87 (3). Vykonávacie nariadenie (EÚ) 2016/1141 by sa preto malo zodpovedajúcim spôsobom zmeniť.

                     (6)

                     Opatrenia stanovené v tomto nariadení sú v súlade so stanoviskom Výboru pre invázne nepôvodné druhy,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) 2016/1141 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 317, 4.11.2014, s. 35.

            (2)  Vykonávacie nariadenie Komisie (EÚ) 2016/1141 z 13. júla 2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 (Ú. v. EÚ L 189, 14.7.2016, s. 4).

            (3)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA
            Príloha k vykonávaciemu nariadeniu (EÚ) 2016/1141 sa mení takto:

                        1.

                        V tabuľke so zoznamom inváznych nepôvodných druhov vzbudzujúcich obavy Únie sa v abecednom poradí vkladajú tieto druhy:

                                    Druh:
                                    (i)

                                    Číselný znak KN pre živé exempláre
                                    (ii)

                                    Číselný znak KN pre časti, ktoré sa môžu rozmnožovať
                                    (iii)

                                    Kategórie pridruženého tovaru
                                    (iv)

                                    „Acacia saligna (Labill.) H.L.Wendl. (Acacia cyanophylla Lindl.)

                                    ex 0602 90 47

                                    ex 1209 99 99  (semená)

                                       Acridotheres tristis Linnaeus, 1766

                                    ex 0106 39 80

                                    ex 0407 19 90  (oplodnené vajcia na inkubáciu)

                                       Ailanthus altissima (Mill.) Swingle

                                    ex 0602 90 48

                                    ex 1209 99 99  (semená)

                                       Andropogon virginicus L.

                                    ex 0602 90 50

                                    ex 1209 99 99  (semená)

                                    13

                                       Arthurdendyus triangulatus (Dendy, 1894) Jones & Gerard (1999)

                                    ex 0106 90 00

                                    —

                                    5

                                       Cardiospermum grandiflorum Sw.

                                    ex 0602 90 50

                                    ex 1209 99 99  (semená)

                                       Cortaderia jubata (Lemoine ex Carrière) Stapf

                                    ex 0602 90 50

                                    ex 1209 99 99  (semená)

                                       Ehrharta calycina Sm.

                                    ex 0602 90 50

                                    ex 1209 99 99  (semená)

                                    13

                                       Gymnocoronis spilanthoides (D.Don ex Hook. & Arn.) DC.

                                    ex 0602 90 50

                                    ex 1209 99 99  (semená)

                                       Humulus scandens (Lour.) Merr.

                                    ex 0602 90 50

                                    ex 1209 99 99  (semená)

                                       Lepomis gibbosus Linnaeus, 1758

                                    ex 0301 99 17

                                    ex 0511 91 90  (oplodnené násadové ikry)

                                    1, 2, 3, 4

                                       Lespedeza cuneata (Dum.Cours.) G.Don (Lespedeza
                                       juncea var. sericea (Thunb.) Lace & Hauech)

                                    ex 0602 90 50

                                    ex 1209 99 99  (semená)

                                    13

                                       Lygodium japonicum (Thunb.) Sw.

                                    ex 0602 90 50

                                    ex 1209 99 99  (semená)

                                    5

                                       Plotosus lineatus (Thunberg, 1787)

                                    ex 0301 19 00 ex 0301 99 85

                                    ex 0511 91 90  (oplodnené násadové ikry)

                                       Prosopis juliflora (Sw.) DC.

                                    ex 0602 90 47

                                    ex 1209 99 99  (semená)

                                       Salvinia molesta D.S. Mitch. (Salvinia adnata Desv.)

                                    ex 0602 90 50

                                    —

                                       Triadica sebifera (L.) Small (Sapium sebiferum (L.) Roxb.)

                                    ex 0602 90 48

                                    ex 1209 99 99  (semená)“

                        2.

                        V tabuľke zoznamu inváznych nepôvodných druhov vzbudzujúcich obavy Únie sa text „Orconectes limosus Rafinesque, 1817“ nahrádza textom „Orconectes limosus Rafinesque, 1817 (Faxonius limosus Rafinesque, 1817)“.

                        3.

                        V tabuľke zoznamu inváznych nepôvodných druhov vzbudzujúcich obavy Únie sa text „Orconectes virilis Hagen, 1870“ nahrádza textom „Orconectes virilis Hagen, 1870 (Faxonius virilis Hagen, 1870)“.

                        4.

                        V tabuľke zoznamu inváznych nepôvodných druhov vzbudzujúcich obavy Únie sa text „Procambarus fallax (Hagen, 1870) f. virginalis“ nahrádza textom „Procambarus fallax (Hagen, 1870) f. virginalis (Procambarus virginalis Lyko, 2017)“.

                        5.

                        V tabuľke zoznamu inváznych nepôvodných druhov vzbudzujúcich obavy Únie sa mení číselný znak KN pre časti, ktoré sa môžu rozmnožovať, pre druh Eichhornia crassipes (Martius) Solms z „ex 1209 30 00“ na „ex 1209 99 99“.

                        6.

                        V poznámkach k tabuľke pre stĺpec iv) v bode 2 sa text „0301 93 00: Kapry (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus)“ nahrádza textom „0301 93 00: Kapry (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.)“.

                        7.

                        V poznámkach k tabuľke pre stĺpec iv) v bode 6 sa text „1211 90 86: Ostatné rastliny a časti rastlín (vrátane semien a plodov), druhov používaných hlavne v parfumérii, vo farmácii alebo na insekticídne, fungicídne alebo podobné účely, čerstvé alebo sušené, tiež rezané, drvené alebo v prášku“ nahrádza textom „ex 1211 90 86: čerstvé semená, nerezané, nedrvené alebo nie práškové“.

                        8.

                        Do poznámok k tabuľke pre stĺpec iv) sa dopĺňa tento bod:

                                    „13.

                                    ex 1213: Seno“.